CELEX: 32014D0250
Language: et
Date: 2014-04-29 00:00:00
Title: 2014/250/EL: Komisjoni rakendusotsus, 29. aprill 2014 , millega muudetakse otsust 2010/221/EL seoses riiklike meetmete heakskiitmisega, et ennetada austrite herpesviiruse 1 μνar (OsHV-1 μVar) sissetoomist Iirimaa ja Ühendkuningriigi teatavatesse piirkondadesse (teatavaks tehtud numbri C(2014) 2763 all)  EMPs kohaldatav tekst

3.5.2014   
            
            
               ET
            
            
               Euroopa Liidu Teataja
            
            
               L 132/79
            
         KOMISJONI RAKENDUSOTSUS,
   29. aprill 2014,
   millega muudetakse otsust 2010/221/EL seoses riiklike meetmete heakskiitmisega, et ennetada austrite herpesviiruse 1 μνar (OsHV-1 μVar) sissetoomist Iirimaa ja Ühendkuningriigi teatavatesse piirkondadesse
   
      
         (teatavaks tehtud numbri C(2014) 2763 all)
      
   
   (EMPs kohaldatav tekst)
   
      (2014/250/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 24. oktoobri 2006. aasta direktiivi 2006/88/EÜ vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta, (1) eriti selle artikli 43 lõiget 2,
   ning arvestades järgmist:
   
               (1)
            
            
               Komisjoni otsusega 2010/221/EL (2) lubatakse teatavatel liikmesriikidel kohaldada kõnealuste loomade partiide suhtes turuleviimise ja impordipiiranguid, selleks et ennetada teatavate taudide sissetoomist nende territooriumile.
            
         
               (2)
            
            
               Liikmesriigid võivad selliseid piiranguid kohaldada tingimusel, et nad on kas tõendanud, et nende territoorium või selle teatavad piiritletud alad on asjaomasest taudist vabad, või nad on kehtestanud taudivaba staatuse saamiseks tauditõrjeprogrammi.
            
         
               (3)
            
            
               Otsuse 2010/221/EL I ja III lisas on loetletud Iirimaa ja Ühendkuningriigi piirkonnad, kus võetakse heakskiidetud riiklikke meetmeid austrite herpesviiruse 1 μνar (OsHV-1 μVar) kontrollimiseks.
            
         
               (4)
            
            
               Kuna OsHV-1 μVar on uus viirus, mille suhtes on palju ebaselgust, ning otsusega 2010/221/EL heakskiidetud seireprogramme ei ole täielikult hinnatud, lubati komisjoni rakendusotsusega 2013/213/EL (3) kohaldada viirusega OsHV-1 μVar seotud piiranguid eespool nimetatud territooriumide suhtes kuni 30. aprillini 2014.
            
         
               (5)
            
            
               Praegu kättesaadavate teaduslikult põhjendatud teadmiste kohaselt on enamikus austrivastsetest ja kudust kogutud proovides tuvastatud viirus OsHV-1 μVar endiselt kui suremuse põhjus ning kõnealusest haigusest tingitud üldine suremuse määr on viimase kahe aasta jooksul vähenenud ja stabiliseerunud. Lisaks sellele ilmneb Iirimaa ja Ühendkuningriigi seireprogrammidest, et on olemas märkimisväärne arv suurte hiidaustrite tootmispiirkondi, mis on jäänud taudist puutumata. Seireprogrammidest nähtub, et praegu kehtivate liikumispiirangute kohaldamine on olnud tõhus. Siiski leidub endiselt küsitavusi seoses taudi epidemioloogia ja kõige sobivamate meetmetega, mida on vaja võtta, et taudiga tõhusalt võidelda. Seepärast peetakse vajalikuks olukorra põhjalikumat teaduslikku hindamist, sealhulgas Euroopa Toiduohutusameti (EFSA) uut teaduslikku arvamust.
            
         
               (6)
            
            
               Tuginedes kättesaadavatele teaduslikele ja epidemioloogilistele tõenditele viiruse OsHV-1μVar arengu kohta Euroopa Liidus ja oodates EFSA teadusliku arvamuse valmimist, on asjakohane pikendada praegu kohaldatavate meetmete kehtivusaega, kusjuures liikmesriigid võivad kohaldada kõnealuse taudiga seotud eripiiranguid. Kõnealune kehtivusaeg peaks olema piiratud kahe aastaga, kuni 30. aprillini 2016.
            
         
               (7)
            
            
               Komisjoni rakendusotsuses 2014/12/EL (4) on kinnitatud viiruse OsHV-1 μVar suhtes taudivaba staatus järgmiste otsuse 2010/221/EL I lisas loetletud Ühendkuningriigi piirkondade kohta: i) Ühendkuningriigi territoorium, välja arvatud Whitestable'i laht (Kent), Blackwateri suudmeala (Essex) ja Poole'i sadam (Dorset); ii) Larne Loughi piirkond Põhja-Iirimaa territooriumil ning iii) Guernsey territoorium.
            
         
               (8)
            
            
               Vastavalt Ühendkuningriigi poolt komisjonile teatatud deklaratsioonile näitavad viirust OsHV-1 μVar käsitleva seireprogrammi andmed, et Ühendkuningriik (välja arvatud nakatunud piirkonnad) on taudivaba, mistõttu otsuse 2010/221/EL III lisas osutatud programmi ei ole vaja enam kohaldada.
            
         
               (9)
            
            
               Seepärast tuleks otsuse 2010/221/EL III lisast jätta välja kanne Ühendkuningriigi kohta.
            
         
               (10)
            
            
               Otsust 2010/221/EL tuleks vastavalt muuta.
            
         
               (11)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/221/EL artikli 3a lõikes 2 asendatakse kuupäev „30. aprillini 2014” kuupäevaga „30. aprillini 2016”.
   Artikkel 2
   Otsuse 2010/221/EL III lisa kanne, milles käsitletakse austrite herpesviirust 1 μνar (OsHV-1 μVar) Ühendkuningriigis, jäetakse välja.
   Artikkel 3
   Käesolevat otsust kohaldatakse alates 1. maist 2014.
   Artikkel 4
   Käesolev otsus on adresseeritud liikmesriikidele.
   
      Brüssel, 29. aprill 2014
      
         
            Komisjoni nimel
         
         
            komisjoni liige
         
         Tonio BORG
      
   
   
      (1)  ELT L 328, 24.11.2006, lk 14.
   
      (2)  Komisjoni otsus 2010/221/EL, 15. aprill 2010, millega kiidetakse heaks riiklikud meetmed, millega piiratakse teatavate vesiviljelusloomadel ja looduslikel veeloomadel esinevate taudide mõju kooskõlas nõukogu direktiivi 2006/88/EÜ artikliga 43 (ELT L 98, 24.4.2010, lk 7).
   
      (3)  Komisjoni rakendusotsus 2013/213/EL, 29. aprill 2013, millega muudetakse otsust 2010/221/EL seoses riiklike meetmete heakskiitmisega, et hoida ära austrite herpesviiruse 1 μνar (OsHV-1 μνar) sissetoomist Iirimaa ja Ühendkuningriigi teatavatesse piirkondadesse (ELT L 120, 1.5.2013, lk 16).
   
      (4)  Komisjoni rakendusotsus 2014/12/EL, 14. jaanuar 2014, millega muudetakse otsust 2010/221/EL seoses riiklike meetmetega, millega hoitakse ära teatavate veeloomadel esinevate taudide sissetoomine Iirimaa, Rootsi, Soome ja Ühendkuningriigi teatavatesse piirkondadesse (ELT L 11, 16.1.2014, lk 6).